Chatbot

En **chatbot**, også kalt **samtalerobot** er en bot som kan chatte, eller sagt på en annen måte en virtuelle assistent som kan nås via chat. Denne programvaren er et verktøy som kan hjelpe noen i en bestemte situasjoner, ofte er det kundeservice, sortering og videresending av forespørsler, informasjonsinnhenting og lignende. Men på 2020-tallet kom det også chatboter som med kunstig intelligens (KI) kan hjelpe til med å svare på spørsmål eller forfatte tekst. Samtalen går som regel via skriftlig tekst, men muntlige samtaler, eller en kombinasjon av muntlig og skriftlig, er også mulig.

Den enkleste formen for chatbot benytter en meny som brukeren velger fra og ut fra brukerens respons, leder boten dem videre til en løsning. Dette er mye brukt i kundeservice, bookingsystemer, gjennomføre undersøkelser og annet. Litt mer avanserte er lingvistiske chatboter som når de mottar visse nøkkelord fra brukeren forsøker å matche dette med en rekke forhåndskodede svar basert på reglene den har fått. Dette gir brukeren forhåpentligvis rett svar, eventuelt må brukeren forklare bedre å chatboten prøver å svare på nytt, eller så blir brukeren henvist videre til en menneskelig kundekontakter. Chatboten kan eventuelt gi en lenke til en relevant nettside. De mest avanserte benytter KI. Disse kan stadig forbedre seg, jo mer de blir brukt jo bedre blir de, og vil etterligne menneskelige samtaler, lage naturlig sammenheng mellom ord og lære fra tidligere feil. Svar den gir baserer seg på sannsynlighet, det vil si at KI analyserer tekst og beregner hvilke ord eller fraser som sannsynligvis følger basert på det brukeren har skrevet. Den lærer dette mønsteret ved å bli trent på store mengder tekstdata. For eksempel, hvis du skriver "Hva er hovedstaden i Norge?", kan KI, basert på mønstre den har sett i treningsdataene, beregne at "Oslo" er det mest sannsynlige svaret. Det handler ikke om at KI-en "vet" svaret som en menneskelig hjerne gjør, men at den er svært god til å gjenkjenne mønstre og sannsynligheter for å komme frem til et riktig eller relevant svar. Utviklingen innen chatboter går meget raskt.

## Utvikling
I begynnelsen ble det forsket på, og laget, flere dataprogrammer som man kunne «kommunisere» med. Det mest kjente programmet er ELIZA fra 1966, laget av Joseph Weizenbaum. ELIZA var en maskin med tekst-*display* som forestilte en kvinnelig terapeut som svarer på tekst man skrev inn. Programmet søkte etter visse ord lagt inn av Weizenbaum. Spørsmålet «*Why do you hate me?*» inneholdt ord maskinen gjenkjente: «*you...me*». Som en respons ville ELIZA da svare «*You like to think that I hate you – don't you?*». Bytter man ut ordet *hate* med *love* eller et tulleord som «fghlrsgslierg», ville ELIZA svare det samme, bare med disse ordene istedenfor. Programmet forstod ingen av ordene, den fikk bare opp treff på ord fra en liste. Uten spesifikke treff har ulike chatboter visse «nødord» de bruker, slik som «*Hva mener du?*» eller lignende. Får de treff, vil de fleste programmer variere i respons, ved f.eks. å slette responsen fra listen, merke den som «brukt x ganger» eller flytte den sist på listen over responser. På denne måten kan programmene variere svarene sine og unngå mange gjentakelser, slik at programmet virker mer «pålitelig».

Utover på 1990- og 2000-tallet kom det en lang rekke forskjellige chatboter. Også i norske som for eksempel Puzzel og Kindly som begge var laget for automatisere kundeservice.

I 2022 ble selskapet OpenAIs chatbot ChatGPT lansert. Den har raskt fått flere millioner brukere, som kan bruke chatboten til å produsere tekster til ulike formål. For elever og studenter blir chatboter som en hjelpelærer eller studentassistent som blant annet kan brukes til å forbedre språket eller til gjennomlesing før innlevering. Det er bekymringer i utdanningsmiljøet for at ChatGPT og andre KI chatboter overta besvarelsen slik at man ikke finner ut hva studenten egentlig kan. Dette har resultert i at OpenAI har vurdert vannmerketekst generert av chatboten deres for å gjøre det lettere for skolene å oppdage tekster som det kan være jukset med.

ChatGPT har senere møtt konkurranse fra en rekke andre lignende chatboter som Google Bard, Copilot og DeepSeek. Noen er basert på åpen kildekode, mens andre er lukkede, det vil si at produsentens ikke offentliggjør detaljene bak modellen. Innen chatbots området er utviklingen enorm, og hva den kan gjøre og hvor pålitelig den er endres raskt.

## Referanser


## Eksterne lenker
*